**Ministru kabineta rīkojuma projekta**

**“Par programmas "Valsts aizsardzība, drošība un integrācija NATO" līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | 1. Likuma „Par valsts budžetu 2017. gadam” 62. pants paredz, ka programmas „Valsts aizsardzība, drošība un integrācija NATO” izlietojumu nosaka Ministru kabinets (turpmāk – MK). 2. Saskaņā ar MK 2003. gada 29. aprīļa noteikumu Nr. 236 “Aizsardzības ministrijas nolikums” 5.4. apakšpunktu Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (*North Atlantic Treaty Organisation* – turpmāk *NATO*), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā. Minēto noteikumu 6.10. apakšpunkts nosaka, ka AM uzdevums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Šo noteikumu 7.2. apakšpunkts paredz AM tiesības iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. 3. Biedrību un nodibinājumu likuma 10. panta otrā daļa nosaka, ka jautājumos, kas saistīti ar attiecīgās biedrības darbības mērķi, biedrība var vērsties valsts un pašvaldību institūcijās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | “Rīgas konference 2017” ir vērienīgākais 2017. gadā plānotais biedrības „Latvijas Transatlantiskā Organizācija” (turpmāk – LATO) projekts. Tā ir starptautiskā ārpolitikas un drošības politikas ekspertu tikšanās, ko LATO rīko kopš 2006. gada sadarbībā ar Aizsardzības un Ārlietu ministrijām. “Rīgas konference” ik gadus Rīgā pulcē augsta līmeņa ārvalstu ekspertus un augsta ranga amatpersonas, un ir ieguvusi starptautisku atpazīstamību drošības politikas ekspertu vidū. Konferences ietvaros notiek diskusijas par svarīgiem reģionālās un globālās drošības jautājumiem. 2016. gada “Rīgas konferencē” tika spriests par globālo ekonomiku un aktuālākajām tendencēm 2016.gadā, tai skaitā, zemajām naftas cenām un pasaules trīs galveno ekonomisko pīlāru - ASV, Ķīnas un Eiropas Savienības - izaugsmi un tendencēm. Tāpat tiks apskatīta Austrumu partnerības – kā ES sadarbības formāta - dinamika, tostarp analizēts notiekošais Ukrainā - iespējamie attīstības scenāriji. Tāpat tika pārspriests Baltkrievijas jautājums, ietverot idejas par nepieciešamību diversificēt valsts ekonomiku. Tika arī analizēti aktuālie drošības jautājumi Tuvo Austrumu reģionā, tostarp tur koncentrētais globālais terorisms un tā iespējamās sekas. 2016. gada “Rīgas konferenci” klātienē apmeklēja vairāk nekā 600 dalībnieku no 47 pasaules valstīm, tostarp valdību vadītāji, diplomāti, starptautiski atzīti eksperti, akadēmiķi un žurnālisti. Turklāt diskusijas tiek translētas tiešraidē internetā un sniedz iespēju sekot līdzi ikvienam interesentam Latvijā, kā arī ārvalstīs.AM ilggadējo sadarbības pieredzi ar LATO uzskata par veiksmīgu un augstu novērtē LATO vadošo lomu Latvijas sabiedrības informēšanas jomā par ārpolitikas, drošības politikas un aizsardzības jautājumiem.MK rīkojuma projekts “Par programmas “Valsts aizsardzība, drošība un integrācija NATO” līdzekļu izlietojumu” paredz no AM 2017. gada budžeta piešķirt finansējumu 70 000 *euro* apmērā LATO *Rīgas konferences* rīkošanai 2017. gadā. MK rīkojuma mērķis ir segt LATO izdevumus, kas saistīti ar AM uzdevumu izpildi. AM ir ieinteresēta veidot un turpināt sadarbību LATO, kuras darbības mērķi saskan ar AM noteiktajiem uzdevumiem. Atbilstoši statūtiem šīs biedrības mērķi ir veicināt Latvijas darbību *NATO*, apvienot Latvijas sabiedrību un tās ekonomiskos, politiskos, kultūras, zinātniskos un sociālos spēkus Latvijas līdzdalībā *NATO*, kā arī veicināt sabiedrības atbalstu *NATO*.17 gadu darbības laikā LATO ir aktīvi sekojusi līdzi norisēm aizsardzības nozarē un iesaistījusies ar savu atbalstu. LATO ir palīdzējusi Latvijai piepildīt vienu no svarīgākajiem mērķiem – kļūt par pilntiesīgu *NATO* dalībvalsti. LATO īstenotās aktivitātes ir sekmējušas Latvijas sabiedrības izpratni par drošības politikas procesiem Latvijā un pasaulē. LATO ir kļuvusi par nozīmīgu AM sadarbības partneri nevalstiskajā sektorā un, sekmīgi sadarbojoties, ir izdevies īstenot daudzus kopīgus projektus.  |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Rīkojuma projekta izpildi 2017. gadā AM nodrošinās atbilstoši tai piešķirtajiem valsts budžeta līdzekļiem budžeta programmas *30.00.00 “Valsts aizsardzības politikas realizācija”* ietvaros no subsīdijām un dotācijām paredzētajiem līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz biedrību „Latvijas Transatlantiskā Organizācija”.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

10.05.2017 14:22

755

Daiga Ozola

tālr.: 67335273

e-pasts: daiga.ozola@mod.gov.lv